MGPjr

Melodi Grand Prix Junior, offisielt MGPjr, er en norsk låtskriver- og sangkonkurranse for barn og unge fra 8 til 15 år med musikk som hobby. Norsk rikskringkasting arrangerer konkurransen, og den første utgaven gikk av stabelen i 2002.NRK Super, MGP Jrs. hovedside på NRKSuper  Den norske konkurransen er basert på danske MGP, som Danmarks Radio (DR) startet i 2000.Mjøs, Astrid(2011), side 22, Masteravhandling I 2002 tok DR initiativet til skandinavisk finale og inviterte Norge og Sverige til å delta. Dette ble startskuddet for norske MGPjr. Konkurransen er også inspirert av Melodi Grand Prix, der artistene må være 16 år for å delta. Fra 2010 har MGPjr hatt et tett samarbeid med UKM.

 Deltakelse 
For å delta må artistene og låtskriverne være registrert i folkeregisteret mellom 8 og 15 år. Barna må lage sin egen sang med norsk, nynorsk eller samisk tekst og deretter sende den inn til NRKs åpne konkurranse.

Etter to juryrunder plukkes et utvalg av bidragene til å delta på prøvesynging (audition). Etter prøvesyngingen velges til slutt ti av sangene til å delta i finalen i Telenor Arena. NRK hjelper også deltakerne med arrangement og framføring. Antall innsendte bidrag har økt siden starten, og i 2016 kom det inn 1312 bidrag til MGPjr – langt høyere enn de voksnes Melodi Grand Prix, som fikk inn rundt tusen låter samme år. I 2019 kom inn hele 1357 innsendte bidrag som er største påmeldingsantall for MGPjr så langt.

 Kåring av vinner 
NRK har brukt ulike metoder for å velge vinneren av MGPjr opp gjennom årene. Det første året var det én avstemningsrunde, der resultatet ble avgjort av en fagjury og seernes telefonstemmer. Fra 2003 har det vært to avstemningsrunder, en førsterunde og en superfinale. I 2003 valgte en fagjury ut fire av sangene til å delta i superfinalen, men fra 2004 har tv-seerne og radiolytterne stemt fram fire av sangene til superfinalen. I superfinalen framføres sangene på nytt, og publikum stemmer nok en gang via telefon eller internett. Fra 2018 var det bare mulig å stemme gjennom NRK Supers app «Svar-o-meter», der hver seer hadde et begrenset antall stemmer.

De første årene ble alle stemmene fra hver landsdel offentliggjort, og de fire superfinalistene ble rangert fra fjerde- til førsteplass. I 2009 gikk fem bidrag videre til superfinalen, der bare første- og andreplassen ble offentliggjort. Siden 2010 har bare de fire superfinalistene (tre fra 2020) og vinneren blitt offentliggjort, de andre låtene har forblitt uplasserte.

 Internasjonale konkurranser 
Det var Danmark som først fikk ideen om et Melodi Grand Prix for barn og unge, og den første MGP Nordic ble arrangert i Danmark i 2002. Konseptet ble deretter plukket opp av Den europeiske kringkastingsunionen som lanserte Junior Eurovision Song Contest (JESC) i 2003.

De skandinaviske landene droppet MGP Nordic og deltok i JESC til og med 2005. Året etter trakk Skandinavia seg fra JESC og begrunnet avgjørelsen med at konkurransen legger for stort press på de deltakende barna. I stedet startet NRK, DR og svenske SVT opp igjen MGP Nordic i 2006, og Finland ble med i 2007, slik at det ble en nordisk finale. I 2010 ble imidlertid den nordiske konkurransen avlyst og har ikke blitt arrangert siden. Årsaken var at Danmark ønsket å satse på sin nasjonale finale, mens SVT la sin nasjonale konkurranse, Lilla Melodifestivalen, på is.

 Annerledes utgave i 2020 
2020-konkurransen ble litt annerledes enn det den skulle være. For den skulle opprinnelig vært den 23. mai 2020, men bare to måneder igjen før konkurransen ble konkurransen flyttet på grunn av koronaviruspandemien. Den 20. mai ble det kunngjort at den nye datoen var 22. august. Men det var ingen publikummere i salen i Oslo Spektrum.

 Vinnere av MGPjr 
ÅrDatoArtistTittelProgramledereStedJunior Eurovision Song Contest
MGP Nordic200222. februarTo små karer«Paybacktime»Thomas NummeStian Barsnes-SimonsenOslo SpektrumMGP Nordic 2002
Plass 3, 7 og 920036. september2U«Sinnssykt gal forelsket»Stian Barsnes-SimonsenJunior Eurovision Song Contest 2003
Plass 13200412. juni@lek «En stjerne skal jeg bli»Stian Barsnes-SimonsenNadia HasnaouiJunior Eurovision Song Contest 2004
Plass 13200528. maiMalin«Sommer og skolefri»Junior Eurovision Song Contest 2005
Plass 3200622. aprilOle Runar «Fotball er supert»MGP Nordic 2006
Plass 3 20072. juniCeline«Bæstevænna»Stian Barsnes-SimonsenMGP Nordic 2007
Vinner20085. septemberThe BlackSheeps«Oro jaska beana»MGP Nordic 2008
Vinner20095. septemberJørgen«Din egen vei»Kåre Magnus BerghMarthe Sveberg BjørstadMGP Nordic 2009
Plass 3 (delt med Finland)20104. septemberTorstein«Svikter aldri igjen»Kåre Magnus BerghIngrid Gjessing LinhaveIngen MGP Nordic Norge deltok ikke i Junior Eurovision Song Contest20113. september Sval«Trenger deg»Margrethe RøedAlex Rosén20121. septemberMarcus & Martinus«To dråper vann»Margrethe RøedTooji201331. augustUnik 4«»201430. augustMathea-Mari«#online»20157. novemberThea«Du gjør mæ så glad»Margrethe Røed20165. novemberVilde og Anna«Vestlandet»Nicolay RammIngrid Gjessing Linhave20174. novemberOselie«Verda vår»Mikkel NivaNicolay RammTelenor Arena, Fornebu20183. november4everU«Forandring»Mikkel NivaSigrid Velle Dypbukt201925. maiAnna & Emma«Kloden er syk»202022. augustHennika«Kan ikke la deg gå»Selma Ibrahim Karlsen
Victor SotbergOslo Spektrum202129. maiJosefine & Oskar«Smitte deg med glede»202228. maiWilliam«Tusen tanker»Selma Ibrahim KarlsenTelenor Arena

 Priser og nominasjoner 
Under Gullruten 2023 vant Selma Ibrahim klassen beste programleder underholdning for MGPjr 2022. I tillegg er TV-sendingen blitt nominert til ytterligere fem Gullrute-priser: beste kvinnelige programleder under Gullruten 2013 (Margrethe Røed), årets TV-øyeblikk for «BliMe'dansen» under Gullruten 2016 og i tre klasser under Gullruten 2018: beste barne- eller ungdomsprogram, beste flerkamerateam og årets innovasjon (Erlend Jones Solfjeld og Kasper Mærli for lysapp).

 Planlagt pause 
Bare dager etter at 2022-utgaven var over, annonserte NRK endringer i formatet til MGPjr, og satte dermed fremtiden til konkurransen i fare.

 Referanser 

 Eksterne lenker 


  MGPjr – offisiell side 


Kategori:Norske musikkprogrammer på TV
Kategori:Norske talentkonkurranser på TV
Kategori:TV-produksjoner på NRK
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene
Kategori:Norske TV-produksjoner fra 2020-årene
Kategori:TV-program med Gullrute-vinnere‎